نرگس دت

نرگس دت (فاطمہ راشد؛ ولادت: 1 جون 1929ء - وفات: 1981ء) ایک بھارتی بالی وڈ اداکارہ تھیں جن کا اصلی نام فاطمہ رشید تھا مگر وہ اپنے فلمی نام نرگس دت سے پہچانی جاتی تھیں۔ نرگس دت پہلی مرتبہ اسکرین پر ایک چائلڈ آرٹسٹ کے طور پر فلم “تلاشِ حق “ میں نمودار ہو ئی تھیں مگر ان کا اداکاری (ایکٹنگ) کیرئیر 1942ء میں بننے والی فلم “تمنا“ سے شروع ہو تا ہے۔ 1957ء میں ریلیز ہونے والی فلم “مدر انڈیا“میں ان کے کردار "رادھا" کو لا زوال شہرت حاصل ہوئی- 1958ء میں سنیل دت سے شادی کے بعد انہوں نے فلم انڈسٹری کو چھوڑ دیا۔
نرگس کا انتقال 1981ء میں اپنے بیٹے سنجے دت کے فلمی کیرئیر شروع ہونے سے چند دن قبل لبلبہ کے کینسر سے ہوا-بعد ازاں ان کی یاد میں “نرگس دت میموریل کینسر فاؤ نڈیشن “ بھی بنا یا گیا۔

ذاتی زندگی 
نرگس کا اداکار راج کپور کے ساتھ طویل عرصے تک رشتہ رہا، جو آوارہ اور شری 420 فلموں میں ان کے شریک اداکار تھے۔ راج کپور شادی شدہ تھے اور ان کے بچے تھے۔ جب راج کپور نے اپنی اہلیہ کو طلاق دینے سے انکار کر دیا تو نرگس نے ان کے نو سال طویل رشتے کو ختم کر دیا۔

بیماری اور وفات 
2 اگست 1980ء کو، نرگس راجیہ سبھا کے ایک اجلاس کے دوران بیمار ہوگئیں، اس کی ابتدائی وجہ یرقان سمجھا گیا۔ ان کو گھر لے جایا گیا اور انہیں بمبئی کے بریچ کینڈی اسپتال میں داخل کرایا گیا۔ پندرہ دن کے ٹیسٹ کے بعد، اس دوران ان کی حالت بدتر ہوتی چلی گئی اور ان کا وزن تیزی سے کم ہو گیا، انہیں 1980ء میں لبلبے کے کینسر کی تشخیص ہوئی تھی اور اس بیماری کا علاج نیویارک شہر میں میموریل سلوان-کیٹرنگ کینسر سنٹر میں ہوا۔ ہندوستان واپس آنے پران کی حالت بگڑ گئی اور انہیں بریچ کینڈی اسپتال میں داخل کرایا گیا۔ نرگس 2 مئی 1981ء کو شدید بیمار ہوئیں اور اگلے ہی دن ان کا انتقال ہو گیا۔ انہیں ممبئی کے میرین لائنز کے بڑا قبرستان میں سپرد خاک کیا گیا۔ 7 مئی 1981ء کو نرگس کے بیٹے کی پہلی فلم راکی ​​کے پریمیئر میں ان کے لیے ایک نشست خالی رکھی گئی تھی۔

فلمیں 

نوٹ : واضح رہے کہ یہ فہرست مکمل نہیں ہے-
 تلاشِ حق (1935ء)
 تمنا (1942ء)
 تقدیر(1943ء)
 برسات
 آدھی رات (1950ء)
 بے وفا(1952ء)
 انہونی (1952ء)
 آہ (1953ء)
 مدر انڈیا (1957ء)
 رات اور دن (1967ء)

مزید دیکھیے 
 نرگس کے فلموں کی فہرست

حوالہ جات 

1929ء کی پیدائشیں
1981ء کی وفیات
اردو سنیما میں اداکارائیں
اسلام سے ہندومت قبول کرنے والی شخصیات
الٰہ آباد کی شخصیات
الہ آباد کے سیاستدان
بیسویں صدی کی بھارتی اداکارائیں
بیسویں صدی کی بھارتی سیاست دان خواتین
بیسویں صدی کے بھارتی سیاست دان
بھارت میں سرطان سے اموات
بھارتی اداکار سیاست دان
بھارتی سابقہ مسلم شخصیات
بھارتی فلمی اداکار
بھارتی فلمی اداکارائیں
بھارتی مسلم شخصیات
بھارتی ہندو
پدم شری وصول کنندگان
پنجابی شخصیات
فلم فیئر فاتحین
فنون میں پدم شری وصول کنندگان
کولکاتا کی اداکارائیں
کولکاتا کے سیاست دان
مغربی بنگال کی خواتین سیاست دان
ہندی سنیما کی اداکارائیں
کامنز زمرہ جس کا ربط ویکی ڈیٹا پر ہے
الہ آباد کی اداکارائیں
راجیہ سبھا کی خواتین ارکان
Short description is different from Wikidata